شازیہ منظور

شازیہ منظور (اردو: شازیہ منظور) اردو اَتے پنجابی ٻولی دی ہِک مہان٘دری پاکستانی ڳائیکہ ہِن۔

 ابتدائی حیاتی اَتے کَم کار 
شازیہ منظور راولپنڈی، پنجاب، پاکستان وِچ ڄَمّی ہئی۔ اُنّھاں نے پہلاں راولپنڈی دے کالج شو وِچ ڳاوݨ دا اَغاز کِیتا۔ شازیہ منظور نے گوالیار ٹَٻَّر دے اُستاد فیروز تُوں موسیقی دی تربیّت حاصل کِیتی۔ شازیہ منظور پاکستان اَتے ہندوستان ݙُون٘ہائیں دیساں وِچ مہان٘درے ہِن۔ خاص طور تے پنجابی ٻولی دے لوک اِنّھاں کُوں وَدھ پسند کرین٘دے ہِن کیوں جو اُوہ زیادہ تر پنجابی وِچ ای ڳان٘دی ہِے۔ اِنّھاں نے اَݨ ڳِݨت پنجابی فوک گِیت اَتے صوفی کلام ڳایا ہِے اَتے کݙان٘ہِیں کݙان٘ہِیں اردو ڳاݨے وی ڳائے ہِن۔ـ

 دُھم پاوݨ آلے ڳاݨے 
شازیہ منظور تَلّے ݙِتّے ڳئے کُجھ ڳاݨیاں دی پارُوں مہان٘درے ہِن:

 آ جا سوہݨیا
 ماہی آوے گا
 مائے نی میں کِنُّوں آکھاں
 چن میرے مکھݨاں
 ڈھول ماہیا
 اَکھ دا نشہ

شازیہ نے کئی امدادی موسیقی پروگرام وِی کِیتے ہِن جِنّھاں وِچ پاکستان وِچ ٢٠١٠ء دے سیلاب دے بعد فنڈز کَٹّھے کرݨ کِیتے خیراتی موسیقی پروگرام وی شامل ہِن۔ شازیہ دی ١٩٩٢ء وِچ مہان٘درے مذاخیہ عمر شریف نے سُنڄاݨ کروائی ہئی، اِیں بارے وِچ اُنّھاں نے نور جہاں کُوں خراجِ تحسین پیش کرین٘دے ہوئے ہِک انٹرویو وِچ ظِل ہُما کُوں ݙَسایاhttps://tribune.com.pk/story/65929/shazia-manzoor-applies-her-talents-to-charity/ شازیہ منظور نے فنڈ کٹّھا کرݨ کِیتے خیراتی موسیقی پروگرام کِیتے۔ (٢٢ اکتوبر ٢٠١٠ء دی انگریزی ٻولی وِچ خبر تُوں 27 فروری 2022ء کُوں اخذ کِیتا ڳیا)۔  جو: "کوک سٹوڈیو پاکستان سیزن ٨ وِچ اُوہ اُبھروِیں فنکارہ ہئی"۔کوک سٹوڈیو پاکستان دے سیزن ٨ دے حوالے نال 27 فروری 2022ء کُوں گِھدّا ڳیا۔اُنّھاں نے بی بی سی فُل ہارمنک آرکسٹرا لندن وِچ وی اپݨے فن دا مظاہرہ کِیتا ہِے۔https://www.bbc.co.uk/programmes/p01109zq/p0113pf2 بی بی سی خبراں دی ویب سائیٹ اُتّے شازیہ منظور۔ (27 فروری 2022ء کُوں گِھدّا ڳیا)۔ 

 چوݨویں البمّاں 
 راتاں کالیاں (جون ١٩٩٨ء)

 عارفانہ کلام (اگست ١٩٩٩ء)

 چن میرے مکھݨاں (دسمبر ٢٠٠١ء)

 ہِے دِل جانی (ستمبر ٢٠٠٣ء)

 عشق سوہݨاں۔ 

 تپوں بدل ڳیا۔ 

 جٹ لندن

 بلّے بلّے

 صاحب تیری بندّی آں۔

 دھوکے باز (چپ شاپ)

 عیش کرو

 اکھ دا نشّہ

 برگر اینڈ چپس شاپ

کوک سٹوڈیو پاکستان دے سیزن ٨ دی قسط ٦ وِش شازیہ کُوں اپݨے فن دے مظاہرے تے نقاداں دی طرفُوں پرنیوے دے گِیت "ہرے ہرے بانس" اُتے ٻہوں داد مِلّی، اِیں ڳاݨے وِچ اُنّھاں دے نال اُستاد رضوان اتے اُستاد معظّم وی ہَن۔Shazia Manzoor sings for Coke Studio (Pakistan) on YouTubeشازیہ منظور دا یوٹُوپ تے فن دا مظاہرہ۔ 27 فروری 2022ء کُوں گِھدّا ڳیا۔ 

 حوالہ جات 

ونکی:جِین٘دیاں مہان٘درے تِرِیمتاں
ونکی:پاکستانی لوک ڳائیکہ
ونکی:پاکستانی لوک ڳائیکاں
ونکی:لوک ڳائیکہ
ونکی:پنجابی لوک ڳائیکہ
ونکی:پاکستانی صوفی ڳائیکاں
ونکی:پاکستانی غزل ڳائیکاں
ونکی:پاکستانی فلمی ڳائیکاں
ونکی:وِیہوِیں صدی دے ڳائیکاں